**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2020-03-09 Nr. T-2

Posėdžio data – 2020 m. vasario 27 d.

Posėdžio pirmininkas – V. Grubliauskas, Savivaldybės meras.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdiečių tribūnoje pasisako: G. Čepas, V. Karčiauskas, S. Puotkalis, V. Malakauskienė, R. Schneiderat.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 30 Tarybos narių, nedalyvauja – J. Šeršniov. Posėdyje dalyvaujančių Tarybos narių ir svečių sąrašai pridedami (1-3 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 22 klausimai:

1. Dėl Klaipėdos miesto savivaldybės 2020–2022 metų strateginio veiklos plano patvirtinimo. Pranešėjas G. Neniškis.

2. Dėl Klaipėdos miesto savivaldybės 2020 metų biudžeto patvirtinimo. Pranešėja R. Kambaraitė.

3. Dėl Klaipėdos miesto savivaldybės bendrojo ugdymo mokykloms priskirtų aptarnavimo teritorijų nustatymo. Pranešėja L. Prižgintienė.

4. Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2020–2021 mokslo metams nustatymo. Pranešėja L. Prižgintienė.

5. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimo. Pranešėja L. Prižgintienė.

6. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėja J. Simonavičiūtė.

7. Dėl Klaipėdos miesto savivaldybės tarybos 2019 m. birželio 20 d. sprendimo Nr. T2-179 „Dėl Šeimos tarybos sudėties patvirtinimo“ pakeitimo. Pranešėjas D. Petrolevičius.

8. Dėl pritarimo projekto „Šilutės plento ruožo nuo Tilžės g. iki geležinkelio pervažos (iki Kauno g.) rekonstrukcija“ įgyvendinimui. Pranešėja E. Jurkevičienė.

9. Dėl Klaipėdos miesto savivaldybės aplinkos apsaugos rėmimo specialiosios programos 2019 metų priemonių vykdymo ataskaitos patvirtinimo. Pranešėja R. Jievaitienė.

10. Dėl Klaipėdos miesto savivaldybės aplinkos apsaugos rėmimo specialiosios programos 2020 metų priemonių patvirtinimo. Pranešėja R. Jievaitienė.

11. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo. Pranešėja R. Jievaitienė.

12. Dėl AB „Klaipėdos vanduo“ perskaičiuotų geriamojo vandens tiekimo, nuotekų tvarkymo paslaugų bazinių kainų nustatymo. Pranešėjas A. Gaižutis.

13. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

14. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“ pripažinimo netekusiu galios. Pranešėjas E. Simokaitis.

15. Dėl turto perėmimo Klaipėdos miesto savivaldybės nuosavybėn iš UAB „SBTF“. Pranešėjas E. Simokaitis.

16. Dėl sutikimo perimti valstybės turtą Klaipėdos miesto savivaldybės nuosavybėn. Pranešėjas E. Simokaitis.

17. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

18. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

19. Dėl Klaipėdos miesto savivaldybės materialiojo turto nuomos tvarkos aprašo patvirtinimo. Pranešėjas E. Simokaitis.

20. Dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo. Pranešėjas E. Simokaitis.

21. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės administracijai. Pranešėjas E. Simokaitis.

22. Dėl pritarimo Klaipėdos miesto savivaldybės tarybos Kontrolės komiteto 2019 metų veiklos ataskaitai. Pranešėja L. Girskienė.

V. Grubliauskas informuoja, kad Tarybai dėl įtraukimo į posėdžio darbotvarkę yra teikiamas sprendimo projektas „Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo“.

N. Puteikienė siūlo iš darbotvarkės išbraukti du klausimus:

11 klausimą „Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo“;

14 klausimą „Dėl Klaipėdos miesto savivaldybės tarybos 2017 m. liepos 27 d. sprendimo
Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“ pripažinimo netekusiu galios“.

V. Grubliausko siūlymu (bendru sutarimu) pritarta darbotvarkės papildymui sprendimo projektu „Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo“.

V. Grubliauskas siūlo balsavimu apsispręsti dėl N. Puteikienės siūlymo išbraukti iš darbotvarkės 11 klausimą „Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo“. Balsavimu (už – 12, prieš – 14, susilaiko – 2) nepritarta N. Puteikienės siūlymui.

V. Grubliauskas siūlo balsavimu apsispręsti dėl N. Puteikienės siūlymo išbraukti iš darbotvarkės 14 klausimą „Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“ pripažinimo netekusiu galios“. Balsavimu (už – 8, prieš – 16, susilaiko – 5) nepritarta N. Puteikienės siūlymui.

V. Grubliausko siūlymu, balsavimu (už – 27, prieš – 0, susilaiko – 1), pritarta darbotvarkei su pakeitimu.

PATVIRTINTA DARBOTVARKĖ:

1. Dėl Klaipėdos miesto savivaldybės 2020–2022 metų strateginio veiklos plano patvirtinimo. Pranešėjas G. Neniškis.

2. Dėl Klaipėdos miesto savivaldybės 2020 metų biudžeto patvirtinimo. Pranešėja A. Špučienė.

3. Dėl Klaipėdos miesto savivaldybės bendrojo ugdymo mokykloms priskirtų aptarnavimo teritorijų nustatymo. Pranešėja L. Prižgintienė.

4. Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2020–2021 mokslo metams nustatymo. Pranešėja L. Prižgintienė.

5. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimo. Pranešėja L. Prižgintienė.

6. Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo. Pranešėja J. Simonavičiūtė.

7. Dėl Klaipėdos miesto savivaldybės tarybos 2019 m. birželio 20 d. sprendimo Nr. T2-179 „Dėl Šeimos tarybos sudėties patvirtinimo“ pakeitimo. Pranešėjas D. Petrolevičius.

8. Dėl pritarimo projekto „Šilutės plento ruožo nuo Tilžės g. iki geležinkelio pervažos (iki Kauno g.) rekonstrukcija“ įgyvendinimui. Pranešėja E. Jurkevičienė.

9. Dėl Klaipėdos miesto savivaldybės aplinkos apsaugos rėmimo specialiosios programos 2019 metų priemonių vykdymo ataskaitos patvirtinimo. Pranešėja R. Jievaitienė.

10. Dėl Klaipėdos miesto savivaldybės aplinkos apsaugos rėmimo specialiosios programos 2020 metų priemonių patvirtinimo. Pranešėja R. Jievaitienė.

11. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo. Pranešėja R. Jievaitienė.

12. Dėl AB „Klaipėdos vanduo“ perskaičiuotų geriamojo vandens tiekimo, nuotekų tvarkymo paslaugų bazinių kainų nustatymo. Pranešėjas A. Gaižutis.

13. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

14. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“ pripažinimo netekusiu galios. Pranešėjas E. Simokaitis.

15. Dėl turto perėmimo Klaipėdos miesto savivaldybės nuosavybėn iš UAB „SBTF“. Pranešėjas E. Simokaitis.

16. Dėl sutikimo perimti valstybės turtą Klaipėdos miesto savivaldybės nuosavybėn. Pranešėjas E. Simokaitis.

17. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

18. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

19. Dėl Klaipėdos miesto savivaldybės materialiojo turto nuomos tvarkos aprašo patvirtinimo. Pranešėjas E. Simokaitis.

20. Dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo. Pranešėjas E. Simokaitis.

21. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės administracijai. Pranešėjas E. Simokaitis.

22. Dėl pritarimo Klaipėdos miesto savivaldybės tarybos Kontrolės komiteto 2019 metų veiklos ataskaitai. Pranešėja L. Girskienė.

23. Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėjas M. Vitkus.

1. SVARSTYTA. Klaipėdos miesto savivaldybės 2020–2022 metų strateginio veiklos plano patvirtinimas.

Pranešėjas – G. Neniškis, Savivaldybės administracijos direktorius, pristato Klaipėdos miesto savivaldybės 2020–2022 metų strateginio veiklos planą: supažindina su miesto vystymosi problematika ir pasiekimais, prioritetais bei savivaldybės strateginiais tikslais ir efekto kriterijais.

J. Simonavičiūtė informuoja, kad Miesto plėtros ir strateginio planavimo komitetas sprendimo projektui pritarė su pastabomis:

„1. Planuoti SVP 6 programoje Klemiškės g. rekonstrukcijos darbų pradžią 2022 m.

2. Planuoti SVP 6 programoje viešojo transporto lengvatas (99 proc. nuolaidą) papildomoms socialinėms grupėms 2020-2022 m.

3. Planuoti SVP 10 programoje priemonę „Švietimo įstaigų kompiuterinių tinklų atnaujinimas“.

4. Siūlo papildyti SVP 5 programos priemonę „Naujų ir esamų želdynų tvarkymas ir kūrimas“ nauju kriterijumi: Apsauginės paskirties želdynų ir želdinių įrengimo labiausiai taršos veikiamose teritorijose veiksmų plano 2020–2023 m. įgyvendinimas.

5. Papildyti SVP  13 programos priemonės, susijusios su VšĮ Klaipėdos universitetine ligonine,  pavadinimą  nurodant „VšĮ Klaipėdos universitetinės ligoninės  modernizavimo ilgalaikės programos iki 2030 m. parengimas ir įgyvendinimas“ bei įvesti papildomą rodiklį „Veikiantis daugiaprofilinis, modernus Vakarų Lietuvos regiono tretinio lygio asmens sveikatos priežiūros ir gydymo Klaipėdos universitetinės ligoninės (KUL) centras, vnt.“ reikšmė 2022 m. – 1.

6. Pakoreguoti SVP 12 programos papriemonės „Grupinio gyvenimo namų steigimo neįgaliems jaunuoliams, išeinantiems iš vaikų globos namų, Markučių g. 4 žemės sklype inicijavimas“ pavadinimą, nenurodant adreso „Markučių g. 4.

7. Atsisakyti SVP 7 programos papriemonės „Prevencinio projekto „Saugus greitis kelyje – saugi šeima“ įgyvendinimas kartu su Klaipėdos apskrities vyriausiuoju policijos komisariatu“ vykdymo, numatant jai suplanuotą finansavimą (50 tūkst. Eur) kitai šios programos papriemonei „Vaikų žaidimo aikštelių įrengimo ir atnaujinimo programos įgyvendinimas.

8. Siūlyti Savivaldybės administracijai dar kartą pateikti medžiagą dėl miesto bendruomenės ir savivaldybės tarybos komitetų siūlymų SVP projektui įgyvendinimo Miesto plėtros ir strateginio planavimo komitetui, o komitetas apsvarstytų ir įvertintų siūlymus prieš koreguojant SVP 2020 m. II pusmetyje.“

J. Simonavičiūtė sako, kad tiek Tarybos narių S. Budino, E. Kvederio ir L. Girskienės, tiek bendruomenės narių pateiktus siūlymus, kurie nebuvo aprobuoti, pirmiausia reikėtų išanalizuoti komitetams pagal kompetenciją, vėliau teikti juos įvertinti Miesto plėtros ir strateginio planavimo komitetui, ir tik tada, apsisprendus, kad tikslinga, metų eigoje koreguoti strateginį veiklos planą.

G. Neniškis siūlo Tarybos posėdžio metu organizuoti balsavimą dėl pritarimo komitetų pastaboms bei toms miesto bendruomenės atstovų pastaboms, kurias, atsižvelgiant į Savivaldybės administracijos siūlymus, aprobavo Miesto plėtros ir strateginio planavimo komitetas. Sako, kad prie Savivaldybės administracijos pateikto Tarybai rašto dėl plano koregavimo yra pridėta lentelė su pastabomis, dėl kurių siūloma organizuoti balsavimą, taip pat yra pridėti atitinkamai pakoreguoti SVP programų projektai su lyginamaisiais variantais.

Aiškina, kad miesto bendruomenės atstovams, pateikusiems pastabas dėl SVP projekto, Savivaldybės administracija pateiks atsakymus dėl galimybių įgyvendinti jų pateiktus siūlymus, jie bus dar kartą svarstomi Miesto plėtros ir strateginio planavimo komitete ir sprendžiama dėl SVP koregavimo 2020 m. II-ąjį pusmetį. Taip pat bus dar kartą svarstomos ir komitetų pateiktos pastabos, dėl kurių Savivaldybės administracija nesiūlo atlikti SVP projekto korekcijos šį Tarybos posėdį, kadangi yra reikalingas tam tikras pasiruošimas bei skaičiavimai.

V. Grubliauskas siūlo balsavimu apsispręsti dėl pateiktų pasiūlymų nagrinėjimo tvarkos: ar Taryba svarsto tik Savivaldybės administracijos pateiktą, Miesto plėtros ir strateginio planavimo komiteto aprobuotą, pakeitimų paketą ar svarsto visus gautus pasiūlymus.

A. Velykienė sako, kad kiekvieno siūlymo šiandien svarstyti nereikėtų. Visus pasiūlymus siūlo perduoti nagrinėti Savivaldybės administracijai, ir jei reikės, koreguoti sprendimą.

S. Budinas sako, kad Savivaldybės administracija jo pateiktus siūlymus girdėjo Finansų ir ekonomikos komitete, tačiau į juos neatsižvelgė, todėl juos pateikė Tarybai.

R. Taraškevičius siūlo svarstyti tik Miesto plėtros ir strateginio planavimo komiteto aprobuotus pakeitimus.

V. Grubliauskas siūlo balsavimu apsispręsti dėl pasiūlymų nagrinėjimo tvarkos. Balsavimu (už – 24, prieš – 5, susilaiko – 0) apsispręsta svarstyti Savivaldybės administracijos pateiktą, Miesto plėtros ir strateginio planavimo komiteto aprobuotą, pakeitimų paketą.

V. Grubliauskas siūlo apsispręsti dėl Miesto plėtros ir strateginio planavimo komiteto siūlymo: „Atsisakyti SVP 7 programos papriemonės „Prevencinio projekto „Saugus greitis kelyje – saugi šeima“ įgyvendinimas kartu su Klaipėdos apskrities vyriausiuoju policijos komisariatu“ vykdymo, numatant jai suplanuotą finansavimą (50 tūkst. Eur) kitai šios programos papriemonei „Vaikų žaidimo aikštelių įrengimo ir atnaujinimo programos įgyvendinimas.“. Informuoja, kad Savivaldybės administracija šiam komiteto siūlymui nepritaria. Balsavimu (už – 21, prieš – 6, susilaiko – 3) pritarta komiteto siūlymui.

V. Grubliausko siūlymu (bendru sutarimu) apsispręsta koreguoti strateginį veiklos planą, atsižvelgiant į Savivaldybės administracijos siūlymus, kuriuos aprobavo Miesto plėtros ir strateginio planavimo komitetas.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės 2020–2022 metų strateginio veiklos plano patvirtinimo:

„1. Patvirtinti Klaipėdos miesto savivaldybės 2020–2022 metų strateginį veiklos planą (pridedama).

2. Skelbti šį sprendimą Klaipėdos miesto savivaldybės interneto svetainėje“.

BALSUOTA: už – 18, prieš – 8, susilaiko – 4.

2. SVARSTYTA. Klaipėdos miesto savivaldybės 2020 metų biudžeto patvirtinimas.

Pranešėja – A. Špučienė, Finansų ir turto departamento direktorė, pristato sprendimo projektą. Informuoja, kad sprendimo projektą svarstė visi komitetai, jam buvo pritarta be pastabų. Aiškina, kad komitetams buvo pateikti G. Čepo, E. Vaitkevičiaus, T. Meškinio siūlymai koreguoti biudžetą, tačiau Finansų ir ekonomikos komitetas rekomendavo Savivaldybės administracijai išnagrinėti visus gautus prašymus, ir esant galimybei, koreguoti biudžetą. Taip pat buvo pateiktas ir S. Budino siūlymas, keičiant Klaipėdos miesto savivaldybės 2020 metų biudžetą, numatyti papildomas pajamas
558 tūkst. eurų Vietinių rinkliavų surinkimo plane pagal 2019 m. faktą. Savivaldybės administracija nepritaria siūlymui.

A. Kaveckis sako, kad Finansų ir ekonomikos komitetas pritarė sprendimo projektui ir rekomendavo Savivaldybės administracijai išnagrinėti visus gautus prašymus, ir jei II pusmetyje atsirastų sutaupytų lėšų, atsižvelgti į pateiktus siūlymus.

V. Grubliausko siūlymu, balsavimu (už – 24, prieš – 0, susilaiko – 5), pritarta Finansų ir ekonomikos komiteto rekomendacijai: „Savivaldybės administracijai išnagrinėti visus gautus prašymus, ir esant galimybei, koreguojant biudžetą, atsižvelgti į pateiktus siūlymus“.

V. Grubliausko siūlymu, bendru sutarimu, pritarta S. Budino siūlymui: „Keičiant Klaipėdos miesto savivaldybės 2020 metų biudžetą, numatyti papildomas pajamas 558 tūkst. eurų Vietinių rinkliavų surinkimo plane pagal 2019 m. faktą (2019 m. surinkta 7906,7 tūkst. Eur, 2020 m. planuojama 7348, 4 tūkst. Eur)“.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2020 metų biudžeto patvirtinimo:

„1. Patvirtinti Klaipėdos miesto savivaldybės 2020 metų biudžetą – 200819,2 tūkst. eurų prognozuojamų pajamų, 200819,2 tūkst. eurų asignavimų, iš jų – 73189,7 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, Valstybės investicijų 2020–2022 metų programoje numatytiems projektams finansuoti, dotacijos neformaliajam vaikų švietimui, ilgalaikiam materialiajam ir nematerialiajam turtui įsigyti, Europos Sąjungos finansinės paramos ir bendrojo finansavimo lėšų projektams finansuoti, ir 3245,8 tūkst. eurų biudžeto išlaidų paskoloms grąžinti (1 priedas).

2. Patvirtinti savivaldybės biudžeto asignavimus išlaidoms – 165804,0 tūkst. eurų, iš jų darbo užmokesčiui – 106935,7 tūkst. eurų, ir turtui įsigyti – 35015,2 tūkst. eurų.

3. Patvirtinti Klaipėdos miesto savivaldybės 2020 metų biudžeto asignavimus investicijų projektams finansuoti iš paskolų lėšų – 3245,8 tūkst. eurų (2 priedas).

4. Patvirtinti 22018,6 tūkst. eurų asignavimų iš apyvartinių lėšų 2020 m. sausio 1 d. likučio, iš jų: išlaidoms – 8406,7 tūkst. eurų, iš jų darbo užmokesčiui – 218,0 tūkst. eurų, ir turtui įsigyti – 13611,9 tūkst. eurų, 2020 m. sausio 1 d. apyvartinių lėšų likutį pagal pajamų rūšis (3 ir 4 priedas).

5. Patvirtinti 2020 metų pajamų įmokas į savivaldybės biudžetą pagal programas – 8114,3 tūkst. eurų, iš jų: 5303,9 tūkst. eurų įmokas už išlaikymą švietimo, socialinės apsaugos ir kitose įstaigose, 1450,1 tūkst. eurų pajamas už prekes ir paslaugas, 1360,3 tūkst. eurų pajamas už ilgalaikio ir trumpalaikio materialiojo turto nuomą (5 priedas).

6. Pavesti savivaldybės biudžeto asignavimų valdytojams, sudarant ir tvirtinant 2020 metų išlaidų sąmatas, numatyti reikiamus asignavimus 2020 m. sausio 1 d. įsiskolinimams padengti ir iš sutaupytų asignavimų išlaidoms pirmiausia dengti įsiskolinimus.

7. Nustatyti, kad:

7.1. asignavimai iš specialių tikslinių dotacijų, išskyrus mokymo reikmėms finansuoti, planuojami taip, kaip pervedamos iš valstybės biudžeto specialių tikslinių dotacijų sumos;

7.2. asignavimų valdytojų prisiimti įsipareigojimai 2020 metams neturi viršyti patvirtintų biudžeto asignavimų.

8. Įpareigoti Savivaldybės administraciją ne vėliau kaip per 10 darbo dienų patvirtinti pavaldžių biudžetinių įstaigų programų sąmatas.

9. Nustatyti, kad biudžetinės įstaigos savo vardu negali skolintis lėšų ir prisiimti jokių skolinių įsipareigojimų (įskaitant pagal kitus įsipareigojamuosius skolos dokumentus ir finansinės nuomos (lizingo) sutartis).

10. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 1, susilaiko – 7.

3. SVARSTYTA. Klaipėdos miesto savivaldybės bendrojo ugdymo mokykloms priskirtų aptarnavimo teritorijų nustatymas.

Pranešėja – L. Prigintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Miesto plėtros ir strateginio planavimo bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės bendrojo ugdymo mokykloms priskirtų aptarnavimo teritorijų nustatymo:

„1. Nustatyti Klaipėdos miesto savivaldybės bendrojo ugdymo mokykloms priskirtas aptarnavimo teritorijas (priedas).

2. Pripažinti netekusiu galios Klaipėdos miesto savivaldybės tarybos 2019 m. sausio 31 d. sprendimą Nr. T2-11 „Dėl savivaldybės bendrojo ugdymo mokykloms priskirtų aptarnavimo teritorijų 2019–2020 mokslo metų priėmimui nustatymo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

4. SVARSTYTA. Klasių ir mokinių skaičiaus Klaipėdos miesto savivaldybės bendrojo ugdymo mokyklose 2020–2021 mokslo metams nustatymas.

Pranešėja – L. Prigintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2020–2021 mokslo metams nustatymo:

„1. Nustatyti klasių ir mokinių skaičių Klaipėdos miesto savivaldybės bendrojo ugdymo mokyklose 2020–2021 mokslo metams (priedas).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

5. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimas.

Pranešėja – L. Prigintienė, Švietimo skyriaus vedėja.

V. Grubliauskas informuoja, kad sprendimo projektui be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“ pakeitimo:

„1. Pakeisti Priėmimo į Klaipėdos miesto savivaldybės bendrojo ugdymo mokyklas tvarkos aprašą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2‑296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“:

* 1. pakeisti 9 punktą ir jį išdėstyti taip:

„9. Asmenų priėmimas į mokyklas vykdomas Sistemos pagrindu pagal Sistemoje užregistruotus prašymus.“;

* 1. pakeisti 12 punktą ir jį išdėstyti taip:

„12. Pagrindinis priėmimas į mokyklas vykdomas kiekvienais kalendoriniais metais Savivaldybės administracijos direktoriaus įsakymu nustatytais terminais. Po to organizuojamas pavienis priėmimas.“;

* 1. pakeisti 21 punktą ir jį išdėstyti taip:

„21. Jei asmuo registruoja prašymą Sistemoje pavienio priėmimo metu ir priskirtoje mokykloje nėra laisvų vietų, jis turi rinktis kitas, tas pačias ugdymo programas vykdančias mokyklas, kuriose yra laisvų vietų.“;

* 1. pakeisti 22 punktą ir jį išdėstyti taip:

„22. Į priskirtas mokyklas pagrindinio priėmimo metu pirmiausia priimami asmenys, gyvenantys mokyklai priskirtoje aptarnavimo teritorijoje. Į likusias laisvas vietas klasėse gali būti priimti asmenys, negyvenantys mokyklos aptarnavimo teritorijoje, priėmimo pirmumas teikiamas Savivaldybės teritorijoje gyvenantiems asmenims.“;

* 1. pakeisti 23.1.3 papunktį ir jį išdėstyti taip:

„23.1.3. mokyklai priskirtoje aptarnavimo teritorijoje gyvenantys asmenys, kurių broliai ir seserys pageidaujamais mokytis mokslo metais jau mokosi toje mokykloje;“;

* 1. pakeisti 23.4 papunktį ir jį išdėstyti taip:

„23.4. prašoma pateikti į mokyklas papildomus dokumentus, įrodančius priimamų asmenų faktines gyvenamąsias vietas (turto nuosavybę ar valdymo teisę patvirtinantys dokumentai), lankomasi prašyme nurodytu adresu mokyklos vadovo rašytiniu pavedimu, pildomi patikrų aktai;“;

* 1. pakeisti 23.5 papunktį ir jį išdėstyti taip:

„23.5. pateikiamos Švietimo skyriui mokyklų atliktų patikrų suvestinės, dokumentai ir pagal poreikį kreipiamasi į kitų savivaldybių ar valstybines institucijas dėl asmenų faktinių gyvenamųjų vietų patikros teisės aktų nustatyta tvarka;“;

* 1. pakeisti 25 punktą ir jį išdėstyti taip:

„25. Pavienio priėmimo metu pirmiausia priimami asmenys, gyvenantys priskirtų mokyklų teritorijose, po to – asmenys, negyvenantys mokykloms priskirtose aptarnavimo teritorijose, iš kurių priėmimo pirmumas teikiamas asmenims, turintiems specialiųjų ugdymosi poreikių, asmenims, kurių broliai ir seserys pageidaujamais mokytis mokslo metais jau mokosi toje mokykloje, ir asmenims, gyvenantiems artimiausių mokyklų aptarnavimo teritorijose.“;

* 1. pakeisti 26.1 papunktį ir jį išdėstyti taip:

„26.1. į mokyklas-darželius priimami asmenys, užregistravę prašymus Sistemoje. Jeigu norinčiųjų mokytis yra daugiau nei laisvų vietų, pirmumo teise priimami Savivaldybės teritorijoje gyvenantys asmenys, kurių broliai ir seserys pageidaujamais mokytis mokslo metais jau mokosi toje mokykloje-darželyje;“;

* 1. pakeisti 26.4 papunktį ir jį išdėstyti taip:

„26.4. į gimnazijas tautinių mažumų mokiniams (įskaitant vokiečių tautinių mažumų mokinius, pageidaujančius mokytis vokiečių kalbos) priimami asmenys, užregistravę prašymus Sistemoje. Jeigu norinčiųjų mokytis yra daugiau nei laisvų vietų, pirmiausia priimami visi asmenys, pageidaujantys tęsti mokymąsi pagal aukštesnio lygmens ugdymo programą toje pačioje gimnazijoje, Savivaldybės teritorijoje gyvenantys tautinių mažumų ir kiti asmenys, kurių broliai ir seserys pageidaujamais mokytis mokslo metais jau mokosi toje gimnazijoje;“;

* 1. pakeisti 31 punktą ir jį išdėstyti taip:

„31. Prašymai pildomi, prisijungus prie Savivaldybės interneto svetainės (www.klaipeda.lt) paskyros „Priėmimas į mokyklas“. Tuo atveju, jeigu asmenys neturi kompiuterio ar interneto prieigos, jie gali prašymus užregistruoti Savivaldybės administracijoje (Liepų g. 7 ir Liepų g. 11) tam tikslui įrengtose kompiuterizuotose darbo vietose.“;

* 1. pakeisti 33 punktą ir jį išdėstyti taip:

„33. Užregistravus prašymus, asmenims suteikiama galimybė Sistemoje peržiūrėti prašymų būsenas („patikrinta“, „priimta“, „atmesta“ ir kitas), mokyklų organizuojamų patikrų ar motyvacijos vertinimų rezultatus.“;

* 1. pripažinti netekusiu galios 35 punktą;
	2. pakeisti 45.2 papunkčio pirmąją pastraipą ir ją išdėstyti taip:

„45.2. antrasis kriterijus „prioritetai“ fiksuojamas balais. Kiekvieno prioriteto balai sumuojasi. Sistemoje įvertinami tokie atrankos prioritetai:“;

* 1. pakeisti 45.2.4 papunktį ir jį išdėstyti taip:

„45.2.4. mokykloms priskirtose aptarnavimo teritorijose gyvenantys asmenys, kurių broliai ir seserys pageidaujamais mokytis mokslo metais jau mokosi tose mokyklose – prašymuose nurodytos faktinės gyvenamosios vietos patenka į Sistemoje apibrėžtas mokyklų aptarnavimo teritorijas ir mokyklos mokinių registro duomenų pagrindu patikrina bei Sistemoje užfiksuoja brolių ar seserų mokyklose mokymąsi ir duomenų apie gyvenamąsias vietas atitikimą;“;

* 1. pakeisti 49 punktą ir jį išdėstyti taip:

„49. Pagrindinis priėmimas Sistemos pagrindu vykdomas automatiškai. Vertinami iki pagrindinio priėmimo Sistemoje užregistruoti prašymai, kurių duomenis mokyklos patikrino. Apie pagrindinio priėmimo metu priskirtas mokyklas (būsena „priimta“) asmenys informuojami Sistemos pranešimu.“;

* 1. pakeisti 50 punktą ir jį išdėstyti taip:

„50. Atsisakę priskirtų mokyklų po pagrindinio priėmimo asmenys, koregavę Sistemoje prašymą, gali būti priimti pavienio priėmimo metu į mokyklas, kuriose liko laisvų vietų. Mokyklų keitimams užregistruoti prašymai Sistemoje saugomi iki einamųjų mokslo metų ugdymo proceso pabaigos švietimo, mokslo ir sporto ministro nustatytais terminais. Jeigu minėtu laikotarpiu asmenų pasirinktose keisti mokyklose laisvų vietų neatsiranda, prašymai Sistemoje atmetami.“;

* 1. pakeisti 52 punktą ir jį išdėstyti taip:

„52. Pavienio priėmimo metu priskyrimą mokykloms vykdo Švietimo skyriaus specialistas ne vėliau kaip per 10 darbo dienų nuo prašymo užregistravimo, išskyrus atvejus, numatytus Aprašo 50 punkte. Apie priėmimą pavienio priėmimo metu asmenys informuojami individualiai (Sistemos pranešimas nesiunčiamas).“;

* 1. pakeisti 53 punkto pirmąją pastraipą ir ją išdėstyti taip:

„53. Asmenys, pasirinkę Sistemos pagrindu priskirtas mokyklas, ne vėliau kaip per 10 kalendorinių dienų mokykloms pateikia priėmimo dokumentus. Jeigu dėl ligos, išvykimo ar kitų svarbių priežasčių asmenys nustatytu terminu nuvykti į mokyklas negali, jie turi telefonu, elektroniniu ar registruotu laišku informuoti mokyklų vadovus apie kitus dokumentų pateikimo terminus. Asmenys mokykloms teikia tokius priėmimo dokumentus:“;

* 1. pakeisti 53.1 papunktį ir jį išdėstyti taip:

„53.1. prašymus mokytis, kuriuos asmenys pasirašo;“;

* 1. pakeisti 55 punktą ir jį išdėstyti taip:

„55. Tęsiant mokymąsi pagal aukštesnio lygmens ugdymo programas tose pačiose mokyklose, mokykloms teikiami tik Sistemoje registruoti ir vėliau asmenų pasirašyti prašymai.“;

* 1. pakeisti 62 punktą ir jį išdėstyti taip:

„62. Sudarius mokymo sutartį, asmuo įregistruojamas mokinių registre ir mokyklos vadovo įsakymu jis paskiriamas į klasę, komplektuojamą pagal Lietuvos Respublikos Vyriausybės kriterijus.“;

* 1. pakeisti 73 punktą ir jį išdėstyti taip:

„73. Asmenys Komisijai skirtus rašytinius prašymus ir dokumentus pateikia Savivaldybės administracijoje (Liepų g. 11).“;

* 1. pakeisti 74 punktą ir jį išdėstyti taip:

„74. Komisija protokolinius sprendimus priima ne vėliau kaip per 20 kalendorinių dienų nuo rašytinio prašymo įregistravimo Savivaldybės administracijoje.“;

* 1. pakeisti 76.1 papunktį ir jį išdėstyti taip:

„76.1. aktualią su asmenų priėmimu susijusią informaciją apie prašymų registravimą Sistemoje, pagrindinių, pavienių priėmimų bei motyvacijos vertinimų organizavimo ir vykdymo tvarkas, terminus, apie priimtų asmenų dokumentų priėmimo vietas ir datas, apie mokyklai nustatytas klases ir mokinių skaičius jose, apie priskirtas aptarnavimo teritorijas, Priėmimo komisijų sudėtį ir įgaliojimus, apie nenumatytų priėmimo atvejų nagrinėjimo tvarkas iki prašymų registravimo Sistemoje pradžios;“;

* 1. pakeisti 76.2 papunktį ir jį išdėstyti taip:

„76.2. gautų prašymų, priimtų asmenų ir laisvų vietų skaičių per 2 darbo dienas, pasibaigus pagrindiniam priėmimui;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

6. SVARSTYTA. Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimas.

Pranešėja – J. Simonavičiūtė, Savivaldybės tarybos reglamento komisijos pirmininkė, informuoja, kad sprendimo projektą svarstė visi komitetai, jį aprobavo Savivaldybės tarybos reglamento komisija. Sveikatos ir socialinių reikalų komitetas patikslino 63.7 papunkčio formuluotę.

Sako, kad N. Puteikienė komitetams pateikė nemažai pastabų. Sprendimo projekto svarstymo metu į keletą jų buvo atsižvelgta, tačiau didžiajai daugumai – nepritarta. Šiandien N. Puteikienė tuos siūlymus pateikė ir Tarybai.

J. Simonavičiūtė informuoja, kad Tarybai yra pateikusi raštą su siūlymu priimti protokolinį pavedimą, kuriuo Klaipėdos miesto savivaldybės tarybos veiklos reglamento komisija būtų įpareigota paruošti rekomendacijas dėl darbo laiko posėdžiams pasiruošti deklaravimo.

V. Grubliauskas siūlo balsavimu apsispręsti dėl N. Puteikienės pateiktų siūlymų svarstymo. Balsavimu (už – 13, prieš – 14, susilaiko – 3) apsispręsta šiandien nesvarstyti N. Puteikienės pateiktų Tarybai siūlymų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo:

„1. Pakeisti Klaipėdos miesto savivaldybės tarybos veiklos reglamentą, patvirtintą Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“:

1.1. papildyti 7.2.11 papunkčiu ir jį išdėstyti taip:

„7.2.11. savo įgaliojimų laikotarpiu turėti ne daugiau kaip 3 visuomeninius padėjėjus. Tarybos nario visuomeniniai padėjėjai Tarybos nario prašymu teikia jam konsultacijas, pasiūlymus, išvadas ir kitą informaciją, taip pat vykdydami Tarybos nario pavedimus turi teisę: 1) organizuoti tarybos nario susitikimus su rinkėjais; 2) dalyvauti Tarybos ir komitetų posėdžiuose stebėtojų teisėmis; 3) teikti Tarybos nariui paaiškinimus, padėti Tarybos nariui pasiruošti Tarybos ir komitetų posėdžiams. Tarybos nario visuomeniniu padėjėju gali būti pilnametis asmuo, kuris nėra Klaipėdos miesto savivaldybės administracijos valstybės tarnautojas ar darbuotojas, dirbantis pagal darbo sutartį. Tarybos nario visuomeniniu padėjėju negali būti asmuo, kuris įstatymų nustatyta tvarka yra pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą, taip pat kuris įstatymų nustatyta tvarka yra uždraustos organizacijos narys. Tarybos narys, įvertinęs asmens tinkamumą būti visuomeniniu padėjėju ir paskyręs jį savo visuomeniniu padėjėju, apie tai per 2 darbo dienas privalo raštu informuoti Sekretoriatą, nurodydamas asmens vardą, pavardę, telefono numerį, el. pašto adresą. Šiuos duomenis Sekretoriato atsakingas darbuotojas patalpina Klaipėdos miesto savivaldybės interneto svetainėje. Tarybos narys per 2 darbo dienas privalo raštu informuoti Sekretoriatą pasibaigus visuomeninio padėjėjo pareigoms.“

1.2. pakeisti 10.3 papunktį ir jį išdėstyti taip:

„10.3. Tarybos nario faktiškai dirbtas laikas – tai laikas, atliekant Tarybos nario pareigas Tarybos, jos komitetų, Kolegijos, Tarybos sudarytų nuolatinių ir laikinųjų komisijų, tarybų bei darbo grupių posėdžiuose pagal jų protokoluose fiksuotą laiką, taip pat laikas, šiems posėdžiams pasiruošti, ir laikas, praleistas tarnybinėse komandiruotėse, kurios patvirtintos mero potvarkiu. Tarybos nariai laiką, sugaištą ruošiantis posėdžiams, deklaruoja asmeniškai pagal mero potvarkiu patvirtintą formą. Pagal pateiktus protokolus ir kitus Tarybos narių darbo laiką patvirtinančius dokumentus, kuriuos atsakingi asmenys pateikia ne vėliau kaip einamojo mėnesio paskutinę darbo dieną, Sekretoriato atsakingas specialistas užpildo darbo laiko apskaitos žiniaraštį, apvalindamas darbo laiką iki sveiko valandų skaičiaus. Žiniaraštį pasirašo Tarybos ir mero sekretorius ir žiniaraštį užpildęs specialistas. Sekretoriato atsakingas specialistas žiniaraštį ne vėliau kaip iki kiekvieno mėnesio trečios dienos pateikia Savivaldybės administracijos Finansų ir turto departamento Apskaitos skyriui. Tarybos nariams apmokama pagal Sekretoriato pateiktą žiniaraštį. Tarybos, jos komitetų, Kolegijos, komisijų, tarybų bei darbo grupių pirmininkai ir nariai planuoja posėdžių ir pasiruošimo jiems laiką taip, kad faktiškai Tarybos nario dirbtas laikas neviršytų 40 valandų per mėnesį.“

1.3. papildyti 15.8 papunkčiu ir jį išdėstyti taip:

„15.8. Taryba prižiūri Savivaldybės vykdomąsias institucijas ir kitus subjektus, tiesiogiai įgyvendinančius valstybines (perduotas savivaldybėms) funkcijas vadovaudamasi šio Reglamento 15.5, 41, 63.6 punktuose nustatyta tvarka.“

1.4. papildyti 15.9 papunkčiu ir jį išdėstyti taip:

„15.9. Taryba sprendimu gali pavesti paprastąja kompetencija numatytus konkrečius įgaliojimus vykdyti Savivaldybės administracijos direktoriui arba Savivaldybės administracijos direktoriaus pavaduotojui (pavaduotojams). Jeigu Savivaldybės vykdomoji institucija dėl viešųjų ir privačių interesų konflikto negali vykdyti nustatytų ir Tarybos jai perduotų įgaliojimų, šiuos įgaliojimus vykdo Taryba.“

1.5. pakeisti 27.8 papunktį ir jį išdėstyti taip:

„27.8. Komitetų sekretorių pareigas atlieka Sekretoriato atsakingi specialistai. Posėdžiai protokoluojami. Protokolai saugomi Sekretoriate. Pasirašyti protokolai publikuojami Savivaldybės interneto svetainėje kitą dieną po jų pasirašymo. Posėdžių įrašymo tvarką, įrašų viešinimą bei duomenų saugojimą nustato Reglamento 60.1 papunktis.“

1.6. pakeisti 29.1 papunktį ir jį išdėstyti taip:

„29.1. Taryba savo įgaliojimų laikui sudaro Etikos komisiją ir Antikorupcijos komisiją. Taryba šių komisijų pirmininkus mero teikimu skiria iš šių komisijų narių. Jeigu yra paskelbta Tarybos opozicija, Etikos komisijos ir Antikorupcijos komisijos pirmininko kandidatūras iš šių komisijų narių meras teikia Tarybos opozicijos rašytiniu siūlymu, pasirašytu daugiau kaip pusės visų Tarybos opozicijos narių. Meras ne vėliau kaip prieš 10 darbo dienų iki Tarybos posėdžio raštu kreipiasi į Tarybos opozicijos pirmininką dėl Etikos komisijos ir Antikorupcijos komisijos pirmininko kandidatūros siūlymo. Tarybos opozicijos siūlymas turi būti pateiktas raštu ne vėliau kaip prieš 5 darbo dienas iki Tarybos posėdžio. Jeigu Tarybos opozicija nepasiūlo Etikos komisijos ar Antikorupcijos komisijos pirmininko kandidatūros, Etikos komisijos ar Antikorupcijos komisijos pirmininką Taryba iš šių komisijų narių skiria mero teikimu. Tarybos opozicija tą pačią kandidatūrą gali siūlyti ne daugiau kaip du kartus. Jeigu antrą kartą iš eilės Taryba nepritaria Tarybos opozicijos siūlomai tai pačiai kandidatūrai, Tarybos opozicija turi siūlyti kitą kandidatūrą. Ta pati tvarka galioja ir mero teikiamai kandidatūrai. Etikos komisijos ir Antikorupcinės komisijos pirmininkai skiriami slaptu balsavimu.“

1.7. papildyti 63.7 papunkčiu ir jį išdėstyti taip:

„63.7. Tarybos posėdžio metu ne rečiau kaip kartą per tris mėnesius į Tarybos narių iš anksto raštu pateiktus klausimus turi atsakyti Savivaldybės kontrolierius. Savivaldybės kontrolierius atsakinėja į Tarybos narių klausimus, kurie per Sekretoriatą pateikiami ne vėliau kaip prieš 2 darbo dienas iki posėdžio. Į klausimus atsakoma jų pateikimo eilės tvarka.“

1.8. pakeisti 74.4 papunktį ir jį išdėstyti taip:

„74.4. Sprendimo projektas Savivaldybėje derinamas su Savivaldybės administracijos struktūrinio (-ių) padalinio (-ių), kurio (-ių) kompetencijai yra priskirtas sprendimo projekto klausimas, vadovu (vadovais), teisininku, duomenų apsaugos pareigūnu, dokumentų kalbos redaktoriumi, Savivaldybės administracijos direktoriaus pavaduotoju ir mero pavaduotoju, jeigu jo (jų) veiklos sričiai yra priskirtas sprendimo projekto klausimas.“

1.9. pakeisti 77.4 papunktį ir jį išdėstyti taip:

„77.4. Parengti, suderinti ir įvertinti (kai vertinimas atliekamas) sprendimų projektai, dėl kurių konsultuotasi su visuomene (kai atliekamas konsultavimasis), jų gavimo Sekretoriate dieną registruojami elektroninėje dokumentų valdymo sistemoje ir ne vėliau kaip artimiausią darbo dieną po registracijos paskelbiami Savivaldybės interneto svetainėje. Po registracijos, nenuasmeninti sprendimo projektai ir jų priedai pateikiami Tarybos nariams. Nenuasmeninti sprendimo projektai ir jų priedai skirti tik Tarybos nariams.“

1.10. pakeisti 93 punktą ir jį išdėstyti taip:

„93. iniciatyvos teisę Reglamento 94–97 punktuose nustatyta tvarka teikti pasiūlymus Tarybai dėl siūlymų Lietuvos Respublikos Vyriausybei nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms (toliau – pasiūlymai) turi tų gyvenamųjų vietovių gyventojai, jose veikiantys juridiniai asmenys ir jose esančio nekilnojamojo turto savininkai. Iniciatyvos teisę šiais klausimais turi ir Savivaldybės institucijos.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 18, prieš – 8, susilaiko – 4.

V. Grubliauskas siūlo apsispręsti dėl J. Simonavičiūtės siūlomo protokolinio pavedimo prie 2020-01-31 sprendimo projekto Nr. T1-27 „Dėl Klaipėdos miesto savivaldybės tarybos 2016 m. birželio 23 d. sprendimo Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ pakeitimo“. Bendru sutarimu nuspręsta priimti protokolinį pavedimą:

„Įpareigoti Klaipėdos miesto savivaldybės tarybos veiklos reglamento komisiją paruošti rekomendacijas dėl darbo laiko posėdžiams pasiruošti deklaravimo“.

7. SVARSTYTA. Klaipėdos miesto savivaldybės tarybos 2019 m. birželio 20 d. sprendimo Nr. T2-179 „Dėl Šeimos tarybos sudėties patvirtinimo“ pakeitimas.

Pranešėjas – D. Petrolevičius, Socialinių reikalų departamento direktorius.

V. Grubliauskas informuoja, kad sprendimo projektui be pastabų pritarė Sveikatos ir socialinių reikalų komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. birželio 20 d. sprendimo Nr. T2-179 „Dėl Šeimos tarybos sudėties patvirtinimo“ pakeitimo:

„1. Pakeisti Klaipėdos miesto savivaldybės tarybos 2019 m. birželio 20 d. sprendimą Nr. T2‑179 „Dėl Šeimos tarybos sudėties patvirtinimo“ ir 1 punktą išdėstyti taip:

„1. Patvirtinti šios sudėties Šeimos tarybą:

Viktorija Beriozkinienė, asociacijos „Mano miestas Klaipėda“ narė;

Saulius Budinas, Klaipėdos miesto savivaldybės tarybos Finansų ir ekonomikos komiteto narys;

Germanas Čepas, VšĮ „Plaukimas visiems“ prezidentas;

Rita Čėsnaitė, VšĮ „Liberi“ direktorė;

Ligita Girskienė, Klaipėdos miesto savivaldybės tarybos Sveikatos ir socialinių reikalų komiteto narė;

Laima Juknienė, Klaipėdos miesto savivaldybės tarybos Kultūros, švietimo ir sporto komiteto pirmininkė;

Edita Kučinskienė, Klaipėdos miesto savivaldybės administracijos tarpinstitucinio bendradarbiavimo koordinatorė;

Jurgita Kulevičienė, labdaros ir paramos fondo „Dienvidis“ direktorė;

Danguolė Misiukonienė, labdaros ir paramos fondo Dvasinės pagalbos jaunimui centro direktorė;

Ulijana Petraitienė, BĮ Klaipėdos pedagoginės psichologinės tarnybos direktorė;

Andrius Petraitis, Klaipėdos miesto savivaldybės tarybos Miesto plėtros ir strateginio planavimo komiteto narys;

Lina Skrupskelienė, Klaipėdos miesto savivaldybės tarybos Miesto ūkio ir aplinkosaugos komiteto narė;

Andrius Vaitkevičius, Klaipėdos miesto Šeimos Centro direktorius;

Aušra Zarambienė, asociacijos Vakarų Lietuvos tėvų forumo pirmininkė.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 2, susilaiko – 1.

8. SVARSTYTA. Pritarimas projekto „Šilutės plento ruožo nuo Tilžės g. iki geležinkelio pervažos (iki Kauno g.) rekonstrukcija“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą pritarimo projekto „Šilutės plento ruožo nuo Tilžės g. iki geležinkelio pervažos (iki Kauno g.) rekonstrukcija“ įgyvendinimui:

„1. Pritarti projekto „Šilutės plento ruožo nuo Tilžės g. iki geležinkelio pervažos (iki Kauno g.) rekonstrukcija“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų lėšų padengimą ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto veiklų tęstinumą 5 metus po Projekto įgyvendinimo pabaigos.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administracinio teismo Klaipėdos rūmams per vieną mėnesį nuo šio sprendimo paskelbimo dienos.“

BALSUOTA: už – 30, prieš – 0, susilaiko – 0.

9. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2019 metų priemonių vykdymo ataskaitos patvirtinimas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės aplinkos apsaugos rėmimo specialiosios programos 2019 metų priemonių vykdymo ataskaitos patvirtinimo:

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2019 metų priemonių vykdymo ataskaitą (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 7, susilaiko – 0.

10. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2020 metų priemonių patvirtinimas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės aplinkos apsaugos rėmimo specialiosios programos 2020 metų priemonių patvirtinimo:

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2020 metų priemones (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 16, prieš – 7, susilaiko – 6.

V. Grubliauskas informuoja, jog yra gautas Vaidos Žvikienės prašymas dėl nusišalinimo nuo Tarybos sprendimo projekto „Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo“ svarstymo ir sprendimų priėmimo. V. Grubliausko siūlymu, bendru sutarimu, pritarta V. Žvikienės nusišalinimui.

Ligita Girskienė praneša, kad nusišalina nuo Tarybos sprendimo projekto „Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo“ svarstymo ir sprendimų priėmimo. V. Grubliausko siūlymu, bendru sutarimu, pritarta L. Girskienės nusišalinimui.

11. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

L. Skrupskelienė siūlo atidėti klausimo svarstymą, kol bus gauti seniūnaičių siūlymai.

R. Taraškevičius siūlo pritarti sprendimo projektui, jo svarstymo neatidėti.

A. Barbšys sako, kad šis sprendimo projektas nėra tiesiogiai susijęs su seniūnaičių siūlymu.

N. Puteikienė siūlo atidėti klausimo svarstymą ir įpareigoti merą įtraukti vietos bendruomenę į papildomų mokesčių svarstymą.

A. Petrošius sako, kad yra galiojanti tvarka, kuri įpareigoja susitvarkyti aikšteles prie konteinerių. Pakeitimu numatoma tik prievolė pasiskirstyti, kada ir kas tvarko aikšteles, kai jos nesutvarkytos, ir kad laiškų negautų visi namai aplinkui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo:

„1. Pakeisti Klaipėdos miesto savivaldybės tarybos 2017 m. liepos 27 d. sprendimą Nr. T2-185 „Dėl Klaipėdos miesto tvarkymo ir švaros taisyklių patvirtinimo“:

1.1. pakeisti 3 punktą ir jį išdėstyti taip:

„3. Nustatyti, kad bendrojo naudojimo objektų valdytojai ir (ar) kiti asmenys gali pasirašyti tarpusavio susitarimus dėl mišrių komunalinių atliekų ir antrinių žaliavų surinkimo konteinerių stovėjimo vietų ir aikštelių priežiūros, jei konteinerių stovėjimo vietos ir aikštelės yra priskirtos dviem ar daugiau skirtingų subjektų. Pasirašytus tarpusavio susitarimus subjektai privalo pateikti Klaipėdos miesto savivaldybės administracijai ne vėliau kaip per 2 darbo dienas nuo jų pasirašymo.“;

1.2. pakeisti nurodytu sprendimu patvirtintas Klaipėdos miesto tvarkymo ir švaros taisykles ir 8.3 papunktį išdėstyti taip:

„8.3. užtikrinama faktiškai naudojamoje teritorijoje esančios mišrių komunalinių atliekų ir antrinių žaliavų surinkimo konteinerių aikštelės ir konteinerių stovėjimo vietos tvarka ir švari aplinka. Konteinerių aikštelės ir stovėjimo vietos priežiūros kasmėnesinė prievolė tenka priskirtiems subjektams pagal eiliškumą, kuris nustatomas pagal Klaipėdos miesto savivaldybės mišrių komunalinių atliekų ir antrinių žaliavų surinkimo konteinerių stovėjimo vietų ir aikštelių išdėstymo schemos gyvenamųjų rajonų mišrių komunalinių atliekų ir antrinių žaliavų surinkimo konteinerių stovėjimo vietų ir aikštelių sąrašus, patvirtintus Savivaldybės administracijos direktoriaus, pradedant nuo kalendorinių metų pradžios pirmam pagal sąrašą subjektui. Subjektams pasirašius tarpusavio susitarimus dėl mišrių komunalinių atliekų ir antrinių žaliavų surinkimo konteinerių stovėjimo vietų ir aikštelių priežiūros ir juos nustatyta tvarka pateikus Savivaldybės administracijai, tvarką ir švarią aplinką užtikrina susitarime nurodytas asmuo;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 15, prieš –8 , susilaiko – 1.

12. SVARSTYTA. AB „Klaipėdos vanduo“ perskaičiuotų geriamojo vandens tiekimo, nuotekų tvarkymo paslaugų bazinių kainų nustatymas.

Pranešėjas – A. Gaižutis, Butų ir energetikos poskyrio vedėjas.

V. Grubliauskas informuoja, kad sprendimo projektui Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai nepritarė.

V. Grubliauskas siūlo balsavimu apsispręsti dėl sprendimo projekto. Balsavimu
(už – 1, prieš – 24, susilaiko – 4) nepritarta sprendimo projektui.

NUSPRĘSTA. Nepritarti sprendimo projektui.

13. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – D. Netikšienė, Socialinio būsto skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo socialinio būsto nuomos mokesčio mokėjimo:

„Atleisti nuo nuomos mokesčio mokėjimo savivaldybės biudžeto sąskaita už laikotarpį nuo 2020 m. vasario 1 d. iki 2020 m. gruodžio 31 d. šiuos savivaldybės socialinio būsto nuomininkus:

1. Z. R. (šeima – 2 asmenys), gyvenančią *(duomenys neskelbtini)*, Klaipėdoje, unikalus Nr. *(duomenys neskelbtini)*;

2. A. V., gyvenantį *(duomenys neskelbtini)*, Klaipėdoje, unikalus Nr. *(duomenys neskelbtini)*;

3. R. K., gyvenantį *(duomenys neskelbtini)*, Klaipėdoje, unikalus Nr. *(duomenys neskelbtini)*.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“

BALSUOTA: už – 28, prieš – 0, susilaiko – 0.

14. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“ pripažinimas netekusiu galios.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas, o Kultūros, švietimo ir sporto komitetas jam nepritarė.

N. Puteikienė siūlo savivaldybei perimti pašto patalpas su jame esančiais meno kūriniais.

A. Velikienė siūlo savivaldybei siekti panaudoti šias patalpas savo veiklai.

A. Vaitkus sako, kad reikėtų neskubėti šiandien priimti sprendimo, pamąstyti kokiai paskirčiai jos galėtų būti panaudotos.

A. Cesiulis sako, kad pastatas yra apgailėtinos būklės, todėl jų nereikėtų perimti. Tačiau, kadangi ten yra meno vertybių, siūlo pritarti sprendimo projektui ir priimti protokolinį pavedimą: „Pavesti Klaipėdos miesto savivaldybės administracijai kartu su meninių vertybių, esančių minėtose patalpose, autoriumi Vytautu Karčiausku organizuoti procedūras dėl meninių vertybių įtraukimo į Kultūros vertybių registrą“.

A. Petrošius sako, kad nėra racionalių pasiūlymų, kam miestui galėtų būti reikalingos šios patalpos, todėl siūlo nepirkti šio pastato, pritaria A. Cesiulio siūlomam protokoliniam pavedimui.

A. Tuma siūlo nepirkti patalpų, nes nežinoma, kokios ten yra vertybės.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. liepos 27 d. sprendimo Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“ pripažinimo netekusiu galios:

„1. Pripažinti netekusiu galios Klaipėdos miesto savivaldybės tarybos 2017 m. liepos 27 d. sprendimą Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 8, susilaiko – 5.

V. Grubliauskas siūlo apsispręsti dėl A. Cesiulio siūlomo protokolinio pavedimo prie sprendimo projekto „Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-188 „Dėl nekilnojamojo turto Aukštoji g. 13, Klaipėdoje, pirkimo“ pripažinimas netekusiu galios“. Bendru sutarimu nuspręsta priimti protokolinį pavedimą:

„Pavesti Klaipėdos miesto savivaldybės administracijai kartu su meninių vertybių, esančių minėtose patalpose, autoriumi Vytautu Karčiausku organizuoti procedūras dėl meninių vertybių įtraukimo į Kultūros vertybių registrą“.

15. SVARSTYTA. Turto perėmimas Klaipėdos miesto savivaldybės nuosavybėn iš UAB „SBTF“.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui Finansų ir ekonomikos bei Miesto ūkio ir aplinkosaugos komitetai nepritarė.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn iš UAB „SBTF“:

„1. Perimti neatlygintinai iš UAB „SBTF“ Klaipėdos miesto savivaldybės nuosavybėn lietaus nuotekų tinklus Bastionų g., Klaipėda (unikalus Nr. 4400-5092-3004, ilgis – 336,73 m, pažymėjimas plane – KL, įsigijimo vertė – 26 800,00 Eur).

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto Dovanojimo sutartį.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“

BALSUOTA: už – 30, prieš – 0, susilaiko – 0.

16. SVARSTYTA. Sutikimas perimti valstybės turtą Klaipėdos miesto savivaldybės nuosavybėn.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą Klaipėdos miesto savivaldybės nuosavybėn:

„1. Sutikti iš valstybės neatlygintinai perimti Klaipėdos miesto savivaldybės nuosavybėn savarankiškosioms savivaldybės funkcijoms – vietinės reikšmės kelių ir gatvių priežiūrai, taisymui, tiesimui ir saugaus eismo organizavimui įgyvendinti šį nekilnojamąjį turtą:

1.1. pastatą – gyvenamąjį namą Šilutės pl. 91, Klaipėdoje (unikalus Nr. 2185-0001-3010, pažymėjimas plane – 1A1p, bendras plotas – 111,88 kv. metro), pradinė vertė – 42 080,00 Eur;

1.2. kitus inžinerinius statinius – kiemo statinius (šulinys, kiemo aikštelė, aptvėrimai) Šilutės  pl. 91, Klaipėdoje, (unikalus Nr. 2185-0001-3032), pradinė vertė – 6 434,00 Eur;

1.3. pastatą – sandėlį Šilutės pl. 91, Klaipėdoje (unikalus Nr. 2185-0001-3021, pažymėjimas plane – 3I1p, užstatytas plotas – 45,00 kv. metro), pradinė vertė – 2 650,00 Eur;

1.4. butą Bangų g. 11-4, Klaipėdoje (unikalus Nr. 2192-8000-1015:0005, bendras plotas – 38,53 kv. metro), pradinė vertė – 56 798,63 Eur;

1.5. butą Bangų g. 11-5, Klaipėdoje (unikalus Nr. 2192-8000-1015:0002, bendras plotas – 18,70 kv. metro), pradinė vertė – 20 600,00 Eur;

1.6. butą Bangų g. 11-6, Klaipėdoje (unikalus Nr. 2192-8000-1015:0006, bendras plotas – 47,63 kv. metro), pradinė vertė – 64 400,00 Eur;

1.7. administracines patalpas Bangų g. 11, Klaipėdoje (unikalus Nr. 2192-8000-1015:0007, bendras plotas – 100,82 kv. metro), pradinė vertė – 131 973,38 Eur;

1.8. garažą Bangų g. 11, Klaipėdoje (unikalus Nr. 2197-9000-4019, pažymėjimas plane – 4G1p, bendras plotas – 20,49 kv. metro), pradinė vertė – 6 800,00 Eur.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto nekilnojamojo turto perdavimo ir priėmimo aktą.

3. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti juo patikėjimo teise.

4. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“

BALSUOTA: už – 29, prieš – 0, susilaiko – 0.

17. SVARSTYTA. Parduodamų savivaldybės būstų ir pagalbinio ūkio paskirties pastatų sąrašo patvirtinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo:

„1. Patvirtinti Parduodamų savivaldybės būstų ir pagalbinio ūkio paskirties pastatų sąrašą (pridedama).

2. Pripažinti netekusiu galios Klaipėdos miesto savivaldybės tarybos 2019 m. vasario 21 d. sprendimą Nr. T2-39 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ su visais pakeitimais ir papildymais.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

18. SVARSTYTA. Pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymas ir likvidavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo:

„1. Nurašyti pripažintą netinkamu (negalimu) naudoti valstybei nuosavybės teise priklausantį, Klaipėdos miesto savivaldybės patikėjimo teise valdomą:

1.1. ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos miesto savivaldybės Imanuelio Kanto viešoji biblioteka) (1 priedas);

1.2. nematerialųjį, ilgalaikį materialųjį turtą (turtu naudojasi savivaldybės biudžetinė įstaiga Klaipėdos lopšelis-darželis „Vyturėlis“) (2 priedas);

1.3. ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos „Žaliakalnio“ gimnazija) (3 priedas);

1.4. nematerialųjį turtą (turtu naudojasi Klaipėdos miesto savivaldybės administracija) (4 priedas).

2. Pavesti Klaipėdos miesto savivaldybės administracijai organizuoti šio sprendimo 1 punkte nurodyto turto nurašymą ir likvidavimą.“

BALSUOTA: už – 29, prieš – 0, susilaiko – 0.

19. SVARSTYTA. Klaipėdos miesto savivaldybės materialiojo turto nuomos tvarkos aprašo patvirtinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

L. Skrupskelienė sako, kad sprendimo projekte yra loginių neatitikimų ir gramatinių klaidų, todėl, jei yra svarbu šiandien priimti sprendimą ir negalima atidėti sprendimo projekto svarstymo, siūlo artimiausiu metu grįžti prie sprendimo koregavimo.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės materialiojo turto nuomos tvarkos aprašo patvirtinimo:

„1. Patvirtinti Klaipėdos miesto savivaldybės materialiojo turto nuomos tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2011 m. gruodžio 22 d. sprendimą Nr. T2-401 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“.

3. Skelbti šį sprendimą Klaipėdos miesto savivaldybės interneto svetainėje ir Teisės aktų registre.“

BALSUOTA: už – 28, prieš – 0, susilaiko – 2.

20. SVARSTYTA. Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo:

„1. Patvirtinti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2012 m. sausio 27 d. sprendimą Nr. T2-29 „Dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.

3. Skelbti šį sprendimą Klaipėdos miesto savivaldybės interneto svetainėje ir Teisės aktų registre.“

BALSUOTA: už – 28, prieš – 0, susilaiko – 1.

21. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės administracijai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės administracijai:

„1. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos vaikų globos namų „Smiltelė“ patikėjimo teise valdomas patalpas, esančias Smiltelės g. 14, Klaipėda (pastato, kuriame yra patalpos, unikalus Nr. 2199-2006-0016, pažymėjimas plane – 1N2p, perduodamas plotas – 932,36 kv. m), valdyti, naudoti ir disponuoti patikėjimo teise Klaipėdos miesto savivaldybės administracijai.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 30, prieš – 0, susilaiko – 0.

22. SVARSTYTA. Pritarimas Klaipėdos miesto savivaldybės tarybos Kontrolės komiteto 2019 metų veiklos ataskaitai.

Pranešėja – L. Girskienė, Kontrolės komiteto pirmininkė, pristato ataskaitą.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės tarybos Kontrolės komiteto 2019 metų veiklos ataskaitai:

„1. Pritarti Klaipėdos miesto savivaldybės tarybos Kontrolės komiteto 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

23. SVARSTYTA. Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimas.

Pranešėjas – M. Vitkus, Savivaldybės tarybos ir mero sekretorius, aiškina, kad sprendimo projektu siekiama pakeisti Sveikatos ir socialinių reikalų komiteto sudėtį. Atsisakius A. Vaitkui dalyvauti komiteto veikloje, į komiteto sudėtį siūloma deleguoti A. Velykienę.

NUSPRĘSTA. Pritarti sprendimo projektui. Priimti sprendimą Klaipėdos miesto savivaldybės tarybos 2019 m. gegužės 3 d. sprendimo Nr. T2-120 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo:

„1. Pakeisti Klaipėdos miesto savivaldybės tarybos 2019 m. gegužės 3 d. sprendimą Nr. T2‑120 „Dėl Klaipėdos miesto savivaldybės tarybos komitetų sudėčių patvirtinimo“ ir 1.4 papunktį išdėstyti taip:

„1.4. Sveikatos ir socialinių reikalų komitetas: Kazys Bagdonas, Arvydas Cesiulis, Ligita Girskienė, Artūras Razbadauskas, Jurij Šeršniov, Alina Velykienė, Vaida Žvikienė.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 3, susilaiko – 3.

Posėdžio pabaiga – 15.10 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė,

2020-03-09